‘ไทยพาณิชย์’อ้าแขนรับเงิน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

การเมืองร้อนแห่ซบกองเสี่ยงต่ำ 
ครึ่งปีหลังเน้นลงทุนอายุยาวขึ้น
โพสต์ทูเดย์ — บลจ.ไทยพาณิชย์ ยันการเมืองร้อน ธุรกิจกองทุนรวมไม่สะเทือน เงินยังเข้ากองทุนเสี่ยงต่ำ ส่งกองทุนพันธบัตรไทยเกาหลีขายอีก 6,000 ล้าน
นางโชติกา สวนานนท์ กรรมการผู้จัดการ บริษัทหลักทรัพย์จัดการกองทุน (บลจ.) ไทยพาณิชย์ เปิดเผยว่า แม้จะมีเหตุการณ์รุนแรงในช่วงสัปดาห์ที่ผ่านมา แต่ก็เชื่อว่าไม่ได้ส่งผลกระทบต่อการลงทุนในธุรกิจกองทุนรวมมากนัก 
สำหรับพอร์ตการลงทุนของบริษัทยังมีเม็ดเงินไหลเข้ามาปกติ โดยเฉพาะกองทุนที่มีความมั่นคงและมีความเสี่ยงต่ำ 
นอกจากนี้ ยังมีนักลงทุนที่ต้องการล็อกผลตอบแทนระยะยาวจำนวนมาก เห็นได้จากการเปิดจำหน่ายกองทุนเปิดไทยพาณิชย์ตราสารหนี้ 7Y1M อายุประมาณ 7 ปี 1 เดือน ลงทุนในหุ้นกู้เอกชนชั้นดีที่ให้ผลตอบแทน 4% ต่อปี เมื่อวันที่ 18 พ.ค.ที่ผ่านมา มียอดจองมูลค่ารวม 4,039 ล้านบาท 
สำหรับแนวโน้มการออกกองทุนในช่วงครึ่งปีหลังจะลงทุนระยะยาวเพิ่มมากขึ้น เนื่องจากทิศทางการปรับขึ้นของอัตราดอกเบี้ยในประเทศที่ช้าลง โดยจะเน้นลงทุนในพันธบัตรรัฐบาลไทยและพันธบัตรเกาหลีใต้ เพื่อเป็นทางเลือกให้กับนักลงทุนที่ไม่ต้องการความเสี่ยง ให้มีโอกาสได้รับผลตอบแทนที่เพิ่มขึ้นมากกว่าการฝากเงินโดยไม่ต้องเสียภาษี ส่วนการลงทุนในหุ้นกู้เอกชนจะออกเป็นระยะมูลค่าโครงการประมาณ 4,0005,000 ล้านบาท
ขณะนี้บริษัทยังอยู่ระหว่างเปิดขายกองทุนพันธบัตรรัฐบาลเกาหลีใต้พร้อมกัน 3 รุ่น ประกอบด้วย กองทุนเปิดไทยพาณิชย์ ฟอร์เรน โนท 14M2S อายุประมาณ 14 เดือน มูลค่าโครงการ 2,000 ล้านบาท คาดว่าจะให้ผลตอบแทนประมาณ 1.80% ต่อปี กองทุนเปิดไทยพาณิชย์ ฟอร์เรน โนท 10M7 อายุประมาณ 10 เดือน มูลค่าโครงการ 1,000 ล้านบาท ให้ผลตอบแทนประมาณ 1.55% ต่อปี และกองทุนเปิดไทยพาณิชย์ ฟอร์เรน โนท 1Y42 อายุประมาณ 1 ปี มูลค่า 1,000 ล้านบาท ให้ผลตอบแทนประมาณ 1.70% ต่อปี โดยจองขั้นต่ำ 1 หมื่นบาทขึ้นไป ตั้งแต่วันนี้ไปจนถึงวันที่ 31 พ.ค.นี้ ป้องกันความเสี่ยงจากอัตราแลกเปลี่ยน 
นอกจากนี้ บริษัทยังเปิดขายกองทุนพันธบัตรรัฐบาลไทยอีก 2 รุ่น รุ่นละ 1,000 ล้านบาท ได้แก่ กองทุนเปิดไทยพาณิชย์พันธบัตรรัฐบาล 6M60 อายุ 6 เดือน ให้ผลตอบแทนประมาณ 1.00% ต่อปีและกองทุนเปิดไทยพาณิชย์พันธบัตรรัฐบาล 12M33 อายุ 12 เดือน ผลตอบแทนประมาณ 1.30% 
นายสมจินต์ ศรไพศาล กรรมการผู้จัดการ บลจ.ทหารไทย เปิดเผยว่า บริษัทเปิดขายกองทุนเปิดทหารไทยพันธบัตรเกาหลีใต้รุ่นที่ 78 อายุประมาณ 10 เดือน ขนาดโครงการ 1,000 ล้านบาท ให้ผลตอบแทนประมาณ 1.75% และรุ่นที่ 79 อายุของกองทุนประมาณ 1 ปี 10 เดือน ขนาดโครงการ 1,000 ล้านบาท ให้ผลตอบแทนประมาณ 2.40% ต่อปี ขายครั้งแรกวันที่ 26 พ.ค.–1 มิ.ย.นี้